**! افغانه**

**ھرګاوندی درته بمونه په زولۍ کی راوړي**

**ښکاري ګلونه خواورونه په زولۍ کی راوړي**

**دوی د وفاق په نوم مدام درته نفاق خوښوي**

**بولي یی مینه ، نفرتونه په زولۍ کی راوړي**

**تاپخپل کورکی د خپل ورورسره په جنګ اچوي**

**نوم وربدل کړي خوجنګونه په زولۍ کی راوړي**

**دوی ھمیشه ستا د غرور په ماتولو بوخت دي**

**تل درته کورته پیغورونه په زولۍ کی راوړي**

**ستاد جنت په څېروطن ېې جھنم جوړکړی**

**دوی د خوښۍ په نوم غمونه په زولۍ کی راوړي**

**ھرګاونډی دی د بچیانو سترقاتل جوړشوی**

**درته د ژوند په نوم مرګونه په زولۍ کی راوړي**

**ستاھر(قیام)د ژوند په نوم د مرګ په لاره بیايي**

**بیا ستا د خپل ولس سرونه په زولۍ کی راوړي**

**الحاج الھام الدین قیام**

14/12/2014